Net die beste vir 'n meester
Joubert Fourie, 'n boer naby Louis Trichardt, neem die voortou in Limpopo. Hy is onlangs aangewys as nasionale Meestersuiwelboer vir 2013 en het een van die grootste melkplase in die noorde van die land. Hy melk tans sowat 680 Holstein-koeie en bestuur 'n kudde van 1 400 diere. Die koeie lewer melk aan Limpopo Melkery, Joubert se eie suiwelaanleg, wat vars melk en produkte produseer.